เมื่อวันที่ ๑๓ ธ.ค.67 เวลา 1๑.00 น. พ.ต.ท.สราวุธ นพกาศ สว.ด่าน ตม.ทอ.หาดใหญ่ ได้แจ้งประกาศนโยบายและมาตรการในการป้องกันการรับสินบนโดยเฉพาะงานที่เกี่ยวข้องกับการอนุมัติ อนุญาต งานตรวจบุคคลและยานพาหนะ งานสืบสวน และงานอำนวยการ โดยบังคับเน้นย้ำไม่เกี่ยวข้องกับการรับสินบน รวมทั้งนำนโยบายการต่อต้านการรับสินบน (Anti-Bribery Policy) เผยแพร่หรือเสริมสร้างความเข้าใจให้กับเจ้าหน้าที่ในการจัดการทรัพย์สินของทางราชการ และของบริจาค เพื่อป้องกันการทุจริตภายในหน่วยงาน ณ อาคารที่ทำการ ด่านตรวจคนเข้าเมืองท่าอากาศยานหาดใหญ่ ๑๑๓ ม.๑ ต.ทุ่งตำเสา อ.หาดใหญ่ จว.สงขลาโดยมีรายละเอียดนโยบายการต่อต้านการรับสินบน (Anti-Bribery Policy) ดังนี้

๑.วัตถุประสงค์

๑.๑ เพื่อป้องกันหรือลดโอกาสในการรับสินบน ผลประโยชน์ทับซ้อนในรูปแบบต่างๆ แก่ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่

๑.๒ เพื่อส่งเสริมให้ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ มีจิตสำนึก ในการปฏิเสธ การรับของขวัญ และของกำนัลทุกชนิดจากการปฏิบัติหน้าที่

๑.๓ เพื่อสร้างวัฒนธรรมองค์กรคุณธรรมและโปร่งใส (Organization of

integrity) ของระบบราชการที่เข้มแข็งและยั่นยืน

๑.๔ เพื่อกำหนดมาตรการ แนวทางและกลไกในการป้องกันการให้/รับสินบน

หรือประโยชน์อื่นใด

๑.๕ เพื่อกำหนดแนวทางในการรับค่ารับรองหรือของขวัญของผู้บริหารและข้าราชการตำรวจ

ในสังกัดด่านตรวจคนเข้าเมืองท่าอากาศยานหาดใหญ่ ให้เป็นไปตามกฎหมายและระเบียบข้อบังคับที่เกี่ยวข้อง

๑.๖ เพื่อสนับสนุนและยกระดับการดำเนินการภายใต้ยุทธศาสตร์ชาติ แผนแม่บทภายใต้ยุทธศาสตร์ชาติ และแผนการปฏิรูปประเทศด้านการป้องกันและปราบปรามการทุจริตและประพฤติมิชอบรวมทั้งเป็นส่วนหนึ่งในแนวทางในการประเมินคุณธรรมและความโปร่งใสในหน่วยงานภาครัฐ (ITA)

**๒.ขอบเขตใช้บังคับ**

๒.๑ ขอบเขตการใช้บังคับนโยบายฉบับนี้ใช้กับข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ทุกนาย

๒.๒ นโยบายฉบับนี้ใช้กับคู่ค้า คู่สัญญา ที่ปรึกษา หรือบุคคลใดที่กระทำการในนามด่านตรวจคนเข้าเมืองท่าอากาศยานหาดใหญ่ โดยจะนำไปปฏิบัติกับบุคคลดังกล่าวตามนโยบายนี้เท่าที่จะสามารถดำเนินการได้ตามความเหมาะสม

**๓.นิยาม**

**“สินบน** (Bribery)” หมายถึง ทรัพย์สินหรือประโยชน์อย่างอื่นที่ให้แก่บุคคล เพื่อให้ผู้นั้นกระทำการหรือละเว้นไม่กระทำการอย่างใดในตำแหน่งหน้าที่ ไม่ว่าการนั้นชอบหรือมิชอบด้วยกฎหมายตามที่ผู้จ่ายเงินสินบนต้องการ

“**ของขวัญ ของกำนัล หรือประโยชน์อื่นใดที่ส่งผลต่อการปฏิบัติหน้าที่** (Gift, Gratuities or any other benefits that affect the performance of duties)” หมายความว่า เงิน ทรัพย์สิน บริการหรือประโยชน์อื่นใดที่มีมูลค่าและให้รวมถึงทิป โดยเจ้าหน้าที่ของรัฐได้รับนอกเหนือจากเงินเดือน รายได้ ผลประโยชน์จากราชการในกรณีปกติและมีผลต่อการตัดสินใจ การอนุมัติ อนุญาต หรือการอื่นใดในการปฏิบัติหน้าที่ให้เป็นไปในลักษณะที่เอื้อประโยชน์ไปในทางทุจริตต่อผู้ให้ของขวัญทั้งในอดีตหรือในขณะรับหรือในอนาคต “**ทรัพย์สิน** (Property)” หมายถึง ทรัพย์และวัตถุที่ไม่มีรูปร่าง ซึ่งอาจมีราคาและอาจถือเอาไว้ได้ เช่น เงิน บ้าน รถยนต์ หุ้น ที่ดิน

“**การรับทรัพย์สินหรือประโยชน์อื่นใดโดยธรรมจรรยา** (Receiving property or any other benefit on an ethical basis)” หมายถึง การรับทรัพย์สินหรือประโยชน์อื่นใดจากญาติหรือจากบุคคลที่ให้กันในโอกาสต่างๆ โดยปกติตามขนบธรรมเนียมประเพณี ประเพณี หรือวัฒนธรรม หรือให้กันตามมารยาทที่ปฏิบัติกันในสังคม

“**ญาติ** (Relative)” หมายถึง บุพการี ผู้สืบสันดาน พี่น้องร่วมบิดามารดา หรือร่วมบิดา หรือร่วมมารดาเดียวกัน ลุง ป้า น้า อา คู่สมรส ผู้บุพการีหรือผู้สืบสันดานของคู่สมรส บุตรบุญธรรม หรือผู้รับบุตรบุญธรรม

“**ประโยชน์อื่นใด** (Any other benefit)” หมายถึง สิ่งที่มีมูลค่า ได้แก่ การลดราคา การรับความบันเทิง การรับบริการ การรับการฝึกอบรม หรือสิ่งอื่นใดในลักษณะเดียวกัน

“**การปฏิบัติหน้าที่** (The performance of duties)” หมายความว่า เป็นการกระทำหรือการปฏิบัติหน้าที่ของเจ้าหน้าที่รัฐในตำแหน่งที่ได้รับการแต่งตั้ง หรือได้รับมอบหมายให้ปฏิบัติหน้าที่ใดหน้าที่หนึ่ง หรือให้รักษาราชการแทน ในหน้าที่ใดหน้าที่หนึ่งทั้งเป็นการทั่วไปและเป็นการเฉพาะในฐานะเจ้าหน้าที่ตำรวจที่กฎหมายได้กำหนดอำนาจหน้าที่ไว้ หรือเป็นการกระทำไปตามอำนาจหน้าที่ที่กฎหมายระบุไว้ให้มีอำนาจหน้าที่ของตำรวจ

“**ผู้บังคับบัญชา** (Commander)”หมายความว่า สารวัตรด่านตรวจคนเข้าเมืองท่าอากาศ-ยานหาดใหญ่ ผู้ที่มีอำนาจหน้าที่ในการสั่งการ กำกับ ติดตาม และตรวจสอบเจ้าหน้าที่ตำรวจในสังกัดด่านตรวจคนเข้าเมืองท่าอากาศยานหาดใหญ่

“**ผู้ใต้บังคับบัญชา** (Subordinate)” หมายถึง ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ ทุกนาย นอกเหนือจากผู้บังคับบัญชา

“**คอร์รัปชั่น** (Corruption)” หมายถึง การทุจริตใช้หรืออาศัยตำแหน่งหน้าที่ อำนาจ และอิทธิพลที่ตนมีอยู่เพื่อประโยชน์แก่ตน และ/หรือผู้อื่น รวมถึงการเลือกที่รักมักที่ชัง การเห็นแก่ญาติพี่น้อง เพื่อนฝูง กินสินบน ฉ้อราษฏร์บังหลวง และความไม่เป็นธรรมอื่นๆที่บุคคลใดใช้เป็นเครื่องมือในการลิดรอนความเป็นธรรมและความถูกต้องตามกฎหมายของสังคม

**“ของขวัญ** (Gift)” หมายถึง เงิน ทรัพย์สิน หรือประโยชน์อื่นใดที่ให้แก่กันเพื่ออัธยาศัยไมตรีและให้หมายความรวมถึง เงิน ทรัพย์สิน หรือประโยชน์อื่นใดที่ให้เป็นรางวัลให้โดยเสน่หา หรือเพื่อการสงเคราะห์หรือให้เป็นสินน้ำใจ การให้สิทธิพิเศษซึ่งมิใช่เป็นสิทธิที่จัดไว้สำหรับบุคคลทั่วไปในการได้รับการลดราคาทรัพย์สินหรือการให้สิทธิพิเศษในการได้รับบริการหรือความบันเทิง ตลอดจนการออกค่าใช้จ่ายในการเดินทางหรือท่องเที่ยว ค่าที่พัก ค่าอาหาร หรือสิ่งอื่นใดในลักษณะเดียวกัน และไม่ว่าจะเป็นบัตร ตั๋ว หรือหลักฐานอื่นใด การชำระเงินให้ล่วงหน้าหรือการคืนเงินให้ในภายหลัง

“**การรับของขวัญ** (Receiving gift)” หมายถึง การรับเงิน ทรัพย์สิน หรือประโยชน์อื่นใดที่ให้แก่กันเพื่ออัธยาศัยไมตรีและให้หมายความรวมถึง เงิน ทรัพย์สิน หรือประโยชน์อื่นใดที่ให้เป็นรางวัลให้โดยเสน่หา หรือเพื่อการสงเคราะห์หรือให้เป็นสินน้ำใจ การให้สิทธิพิเศษซึ่งมิใช่เป็นสิทธิที่จัดไว้สำหรับบุคคลทั่วไปในการได้รับการลดราคาทรัพย์สินหรือการให้สิทธิพิเศษในการได้รับบริการหรือความบันเทิง ตลอดจนการออกค่าใช้จ่ายในการเดินทางหรือท่องเที่ยว ค่าที่พัก ค่าอาหาร หรือสิ่งอื่นใดในลักษณะเดียวกัน และไม่ว่าจะเป็นบัตร ตั๋ว หรือหลักฐานอื่นใด การชำระเงินให้ล่วงหน้าหรือการคืนเงินให้ในภายหลัง

“**ของกำนัล** **(Gratuity)**” หมายถึง การรับรองเป็นค่าใช้จ่ายในการดำเนินกิจกรรมของบุคคลหรือนิติบุคคลเพื่อสร้างความสัมพันธ์อันดีหรือในบางโอกาสถือเป็นการแสดงออกทางมารยาทของสังคม ซึ่งอาจอยู่ในหลากหลายรูปแบบ เช่น เงิน สินค้า บริการ บัตรกำนัล อาจรวมถึงค่าที่พัก ค่าโดยสาร ค่าเยี่ยมชมสถานที่ประกอบการหรือการศึกษาดูงาน ค่าอาหารและเครื่องดื่ม เป็นต้น

“**ค่าอำนวยความสะดวก** (Facilitation Payment)” หมายถึง ค่าใช้จ่ายจำนวนเล็กน้อยที่จ่ายให้แก่เจ้าหน้าที่อย่างไม่เป็นทางการ ซึ่งผู้ให้ไม่มีเจตนาให้เพื่อจูงใจให้เจ้าหน้าที่กระทำการ ไม่กระทำการ หรือประวิงเวลากระทำอันมิชอบด้วยหน้าที่ แต่เป็นเพียงเพื่อให้มั่นใจว่าเจ้าหน้าที่จะดำเนินตามกระบวนการ หรือเป็นตัวกระตุ้นให้เกิดการดำเนินการอย่างรวดเร็วโดยกระบวนการนั้น ไม่ต้องอาศัยดุลยพินิจของพนักงานและเป็นการกระทำอันชอบด้วยหน้าที่ของเจ้าหน้าที่ผู้นั้น รวมทั้งเป็นสิทธิที่พึงได้ตามกฎหมายอยู่แล้ว

“**เครื่องแสดงไมตรีจิต** (Goodwill Gesture)” หมายถึง การให้สิ่งของหรือการบริการที่มี

ไมตรีจิต หมายถึงการให้บริการที่ดีบวกกับอะไรเล็กๆ น้อยๆ องค์ประกอบอื่นๆ ก็มีความสำคัญเช่นกัน แต่บริการที่มีอัธยาศัยไมตรีจิตจะทำให้ผู้รับบริการรู้สึกอบอุ่น และประทับใจที่ได้รับการต้อนรับอย่างมีอัธยาศัย

“**การรับบริจาค** (Donation)” หมายถึง การให้โดยสุจริตใจเป็นวัฒนธรรมของประเทศเป็นการช่วยเหลือสังคมหรือผู้ด้อยโอกาส การบริจาคอาจเป็นช่องทางให้เกิดการให้สินบนได้ ดังนั้น การบริจาคดังกล่าวต้องได้รับอนุมัติจากผู้มีอำนาจ และกระทำอย่างโปร่งใส พร้อมกับมีวัตถุประสงค์ในการบริจาคที่ชัดเจนและจะต้องไม่เป็นการบริจาคที่ทำขึ้นเพื่อปกปิดการให้สินบนและมีการบันทึกข้อมูลทางบัญชีที่ถูกต้องตามความเป็นจริง

**“การรับเลี้ยง** (Catering)” หมายถึง การจัดบริการอาหารและเครื่องดื่มไปยังสถานที่จัดเลี้ยง ซึ่งครอบคลุมถึง การผลิตแล้วนำไปส่งยังสถานที่จัดเลี้ยงเพียงอย่างเดียว หรือ การบริการภายในสถานที่จัดเลี้ยงด้วย หรือ การผลิตในสถานที่จัดเลี้ยง รวมถึงการบริการกับแขกที่มาร่วมงานตั้งแต่ต้นจนจบ ตามที่ตกลงกันไว้กับลูกค้าหรือผู้รับบริการ รวมถึงงานเลี้ยงพระ งานทำบุญบ้าน งานทำบุญงานศพ งานแต่งงาน และงานเลี้ยง

สังสรรค์ต่างๆ

“**ค่ารับรอง** (Hospitality Expenditures)” หมายถึง ค่าใช้จ่ายในการดำเนินกิจกรรมของบุคคลหรือนิติบุคคลเพื่อสร้างความสัมพันธ์อันดีหรือในบางโอกาสถือเป็นการแสดงออกทางมารยาทของสังคม ซึ่งอาจอยู่ในหลากหลายรูปแบบ เช่น เงิน สินค้า บริการ บัตรกำนัล อาจรวมถึงค่าที่พัก ค่าโดยสาร ค่าเยี่ยมชมสถานที่ประกอบการหรือการศึกษาดูงาน ค่าอาหารและเครื่องดื่ม เป็นต้น

**“ปกติประเพณีนิยม (**Traditionally**)”** หมายถึง เทศกาลหรือวันสำคัญซึ่งอาจมีการให้ของขวัญกันและให้หมายความรวมถึงโอกาสในการแสดงความยินดีการแสดงความขอบคุณ การต้อนรับ การแสดงความเสียใจ หรือการให้ความช่วยเหลือตามมารยาทที่ถือปฏิบัติกันในสังคมด้วย

**“ประโยชน์อื่นใด”** หมายถึง การลดราคา การรับความบันเทิง การรับบริการ เป็นต้น หรือประโยชน์ในลักษณะเดียวกัน เมื่อมีการเสนอ การให้ หรือการรับที่สามารถพิจารณาอย่างเป็นเหตุเป็นผลได้ว่าคือสินบน และรวมถึง การให้หรือรับกันภายหลัง (การรับของขวัญจากการปฏิบัติหน้าที่ จะแตกต่างจากการรับโดยธรรมจรรยา ซึ่งหมายถึง การรับทรัพย์สินหรือประโยชน์อื่นใดอันอาจคำนวณเป็นเงินได้จากบุคคลที่ให้กันในโอกาส เทศกาล หรือวันสำคัญ ดังนั้น การรับของขวัญ ของกำนัล หรือสินน้ำใจจากการปฏิบัติหน้าที่ อาจเป็นการรับสินบนนโยบายจึงต้องกำหนดให้ชัดเจน)

**๔.ขอบเขตหน้าที่ความรับผิดชอบ**

๔.๑ สารวัตรด่านตรวจคนเข้าเมืองท่าอากาศยานหาดใหญ่ รองสารวัตรด่านตรวจคนเข้าเมืองท่าอากาศยานหาดใหญ่ มีหน้าที่ควบคุม สนับสนุน ขับเคลื่อนการปฏิบัติตามนโยบายนี้อย่างจริงจัง และต่อเนื่องเพื่อต่อต้านการรับสินบน และไม่รับของขวัญและของกำนัลทุกชนิด จากการปฏิบัติหน้าที่ของด่านตรวจคนเข้าเมืองท่าอากาศยานหาดใหญ่ ป้องกันไม่ให้เกิดการรับสินบน และคอร์รัปชั่นที่อาจเกิด จากกระบวนการปฏิบัติงานภายในหน่วยงาน รวมถึงให้ความช่วยเหลือและสนับสนุนการดำเนินการต่อต้านการ รับสินบน และคอร์รับชั่นไปยัง คู่สัญญา ที่ปรึกษา หรือบุคคลใดที่กระทำการในนามของด่านตรวจคนเข้าเมืองท่าอากาศยานหาดใหญ่ ๔.๒ สารวัตรด่านตรวจคนเข้าเมืองท่าอากาศยานหาดใหญ่ รองสารวัตรด่านตรวจคนเข้าเมืองท่าอากาศยานหาดใหญ่ ทุกนาย มีหน้าที่รับผิดชอบ ทำให้มั่นใจว่า ผู้ใต้บังคับบัญชาของตนได้ตระหนักถึงและมีความเข้าใจนโยบายฉบับนี้โดยได้รับการอบรมอย่างเพียงพอและสม่ำเสมอ และจะต้องปฏิบัติเป็นแบบอย่างแก่ผู้ใต้บังคับบัญชาในการต่อต้านการรับสินบนและคอร์รับชั่น

๔.๓ ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ ทุกนาย จะต้องศึกษาและปฏิบัติหน้าที่ให้ สอดคล้องกับนโยบายฉบับนี้ กรณีมีข้อสงสัยหรือพบเห็นการฝ่าฝืนนโยบายนี้ จะต้องรายงานต่อผู้บังคับบัญชาทราบ

๔.๔ คู่ค้า คู่สัญญา ที่ปรึกษา หรือบุคคลใดที่กระทำการในนามของด่านตรวจคนเข้าเมืองท่าอากาศยานหาดใหญ่ จะปฏิบัติกับบุคคลดังกล่าวนี้ให้สอดคล้องกับนโยบายฉบับนี้ ตั้งแต่เริ่มต้นและในภายหลังความสัมพันธ์ตามความเหมาะสม รวมทั้งจะต้องให้ความร่วมมือในการตรวจสอบ หรือให้คำมั่นในการต่อต้านการรับสินบน และคอร์รับชั่น

**๕.แนวทางปฏิบัติในการป้องกันการรับสินบน**

๕.๑ ห้ามมิให้ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ เข้าไปมีส่วนเกี่ยวข้องในการให้หรือรับสินบนทุกรูปแบบ ไม่ว่าทางตรงหรือทางอ้อม

๕.๒ ห้ามมิให้ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ เรียกร้อง หรือรับสินบนเพื่อประโยชน์ส่วนตน หรือประโยชน์ของบุคคลอื่น

๕.๓ ให้ถือปฏิบัติตามนโยบายการต่อต้านการทุจริตคอร์รัปชั่น โดยไม่เข้าไปเกี่ยวข้องกับการทุจริตคอร์รัปชั่นไม่ว่าจะโดยทางตรงหรือทางอ้อม

๕.๔ การปฏิบัติงานในหน้าที่ให้ถือปฏิบัติตามข้อบังคับ ระเบียบวินัยตำรวจ และกฎหมายที่เกี่ยวข้องอย่างเคร่งครัด

๕.๕ ไม่กระทำการใดๆที่เข้าข่ายเป็นการให้หรือรับสินบน

๕.๖ กำกับดูแลให้ดำเนินการ การเบิกจ่ายค่าใช้จ่ายของหน่วยงานในสังกัดเป็นไปตามกฎหมาย กฎระเบียบที่เกี่ยวข้องโดยเคร่งครัด

๕.๗ การรับเงินบริจาคหรือเงินสนับสนุน ไม่ว่าจะเป็นเงิน วัตถุหรือทรัพย์สินแก่กิจกรรมหรือโครงการใดต้องปฏิบัติตามข้อบังคับ ระเบียบ ประกาศ อย่างเคร่งครัด และมีใบเสร็จรับเงินหรือหลักฐานการรับเงินประกอบรายงานทุกครั้ง

๕.๘ การรับทรัพย์สินหรือประโยชน์อื่นใด โดยธรรมจรรยา ให้ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ทุกนาย ให้ถือปฏิบัติตามประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ พ.ศ.๒๕๔๓ อย่างเคร่งครัด

**๖.ข้อกำหนดในการดำเนินการ**

ข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ พึงปฏิบัติหน้าที่อย่างระมัดระวังต่อรูปแบบคอร์รัปชั่น ดังนี้ การรับ การให้ของขวัญ ของกำนัล สินน้ำใจ และผลประโยชน์อื่นใด การแลกเปลี่ยนไมตรีในบางโอกาส เช่น การให้ของกำนัล ของขวัญ สินน้ำใจ ค่ารับรอง ค่าอำนวยความสะดวก ค่ารับเลี้ยง ถือเป็นเรื่องปกติที่แสดงออกถึงไมตรีจิต และสร้างความสัมพันธ์ร่วมกัน เป็นปกติประเพณีนิยม

อย่างไรก็ตาม พึงระวังการกระทำเหล่านี้อาจมีผลต่อเจตนารมณ์ และการตัดสินใจ หรือแลกเปลี่ยนกับสิทธิพิเศษที่ไม่พึงได้ ซึ่งการรับ การให้ของขวัญ ทรัพย์สิน หรือผลประโยชน์อื่นใด สามารถกระทำได้ในลักษณะดังต่อไปนี้

๖.๑ ดำเนินการอย่างถูกต้อง เปิดเผย ไม่ขัดต่อศีลธรรม เป็นไปตามกฎหมาย ระเบียบปฏิบัติของ ด่านตรวจคนเข้าเมืองท่าอากาศยานหาดใหญ่ รวมถึงหน่วยงานราชการ รัฐวิสาหกิจ องค์การมหาชน และหน่วยงานอื่นๆที่เกี่ยวข้อง

๖.๒ มีความเหมาะสมกับสถานการณ์ เทศกาล และขนบธรรมเนียมประเพณีในแต่ละท้องถิ่น ๖.๓ ไม่ใช้เป็นข้ออ้างสำหรับการทุจริตคอร์รัปชั่น

๖.๔ ไม่ก่อให้เกิดความขัดแย้งระหว่างผลประโยชน์ส่วนตนและผลประโยชน์ของด่านตรวจคนเข้าเมืองท่าอากาศยานหาดใหญ่

๖.๕ มูลค่าการรับ การให้ของขวัญ บริการต้อนรับ หรือประโยชน์อื่นใด ไม่เกิน ๓,๐๐๐ บาทต่อหน่วยงานหรือเจ้าหน้าที่รัฐต่อครั้ง หรือเป็นไปตามหลักเกณฑ์ที่คณะกรรมการป้องกันและปราบปรามการทุจริตแห่งชาติกำหนด

๖.๖ จัดทำ “แบบรายงานการรับของขวัญ ทรัพย์สิน หรือประโยชน์อื่นใด” และรายงานต่อผู้บังคับบัญชาโดยปฏิบัติตามระเบียบกระบวนการขออนุมัติของด่านตรวจคนเข้าเมืองท่าอากาศยานหาดใหญ่

๖.๗ การบริจาค การรับบริจาคเพื่อการกุศล การสาธารณะประโยชน์ และการให้หรือรับเงินสนับสนุน

๖.๘ ดำเนินการอย่างโปร่งใส ถูกต้องตามกฎหมาย รวมถึงไม่เป็นการกระทำอันมีผลเสียต่อสังคมส่วนรวม

๖.๙ ต้องไม่เกี่ยวข้องหรือถูกนำไปใช้เพื่อเป็นข้ออ้างในการติดสินบน หรือส่งผลกระทบต่อการตัดสินใจในการปฏิบัติงาน

๖.๑๐ เป็นไปตามกฎหมาย ระเบียบปฏิบัติตามขั้นตอนอนุมัติของด่านตรวจคนเข้าเมืองท่าอากาศยานหาดใหญ่ รวมถึงหน่วยงานราชการ รัฐวิสาหกิจ องค์การมหาชน และหน่วยงานอื่นๆ ที่เกี่ยวข้อง

๖.๑๑ มูลค่าของบริจาคเพื่อการกุศล การสาธารณะประโยชน์ และการให้หรือรับเงินสนับสนุน เป็นไปตามวงเงินอนุมัติ

๖.๑๒ กำหนดให้มีการติดตามโดยหน่วยงานที่กำกับดูแลการต่อต้านทุจริตคอร์รัปชั่น และกำหนดให้มีการตรวจสอบอย่างสม่ำเสมอ เพื่อให้มั่นใจว่าการบริจาค หรือการสนับสนุนได้ถูกนำไปใช้ประโยชน์ของสาธารณะสังคม ตรงตามวัตถุประสงค์ของการบริจาคอย่างแท้จริง

**๗.มาตรการลงโทษ/การฝ่าฝืนแนวทางการปฏิบัติ**

๗.๑ การฝ่าฝืนไม่ปฏิบัติตามนโยบายนี้ อาจถูกดำเนินการทางวินัย หรือดำเนินคดีอาญา หรือ กฎหมายอื่นที่เกี่ยวข้อง รวมถึงผู้บังคับบัญชาโดยตรงที่เพิกเฉยต่อการกระทำผิด หรือรับทราบว่ามีการกระทำผิดแต่ไม่ดำเนินการจัดการให้ถูกต้อง ซึ่งมีบทลงโทษทางวินัย จนถึงขั้นให้ไล่ออกออกจากราชการ

๗.๒ การไม่ได้รับรู้ถึงประกาศ นโยบายฉบับนี้และ/หรือกฎหมายที่เกี่ยวข้อง ไม่สามารถใช้เป็นข้ออ้างในการไม่ปฏิบัติตามได้

๗.๓ ผู้บังคับบัญชาตามคำสั่งกรมตำรวจที่ ๑๒๑๒/๒๕๓๗ ลงวันที่ ๑ ตุลาคม ๒๕๓๗ มีอำนาจหน้าที่ในการกำกับ ดูแล ให้ผู้ใต้บังคับบัญชาที่อยู่ในปกครองให้ยึดถือตามนโยบายนี้อย่างเคร่งครัด

๗.๔ ในกรณีคู่ค้า คู่สัญญา ที่ปรึกษาหรือข้าราชการตำรวจนายใดที่กระทำการในนามด่านตรวจคนเข้าเมืองท่าอากาศยานหาดใหญ่ ฝ่าฝืนการปฏิบัติตามนโยบายนี้ ด่านตรวจคนเข้าเมืองท่าอากาศยานหาดใหญ่จะดำเนินการตามระเบียบ ข้อบังคับ หรือสัญญาจ้างแล้วแต่กรณี และหากการกระทำนั้นทำให้ด่านตรวจคนเข้าเมืองท่าอากาศยานหาดใหญ่ เสียหาย ด่านตรวจคนเข้าเมืองท่าอากาศยานหาดใหญ่ จะดำเนินการทางกฎหมายด้วย

**๘.มาตรการติดตามตรวจสอบ**

๘.๑ สารวัตรด่านตรวจคนเข้าเมืองท่าอากาศยานหาดใหญ่ ประกาศเจตจำนงในการบริหารหน่วยงานอย่างซื่อสัตย์ สุจริต โปร่งใส และเป็นไปตามหลักธรรมาภิบาลที่ดี โดยเผยแพร่ประชาสัมพันธ์ให้ข้าราชการตำรวจในสังกัดและผู้มีส่วนได้เสียภายนอกทราบ

๘.๒ ให้ผู้บังคับบัญชาตามคำสั่งกรมตำรวจ ที่ ๑๒๑๒/๒๕๓๗ ลงวันที่ ๑ ตุลาคม ๒๕๓๗ มีอำนาจหน้าที่ในการกำกับ ติดตาม และตรวจสอบเจ้าหน้าที่ตำรวจผู้ใต้บังคับบัญชาที่อยู่ในปกครองในสังกัด ให้ปฏิบัติตนเป็นไปตามประกาศฉบับนี้ กรณีพบการกระทำที่ฝ่าฝืนประกาศฉบับนี้ ให้รายงานสารวัตรด่านตรวจคนเข้าเมืองท่าอากาศยานหาดใหญ่ ทราบโดยเร็ว

๘.๓ ด่านตรวจคนเข้าเมืองท่าอากาศยานหาดใหญ่ จะจัดให้มีการตรวจสอบ ประเมินผลการปฏิบัติตามแนวทางปฏิบัตินี้เป็นประจำทุกปี และจัดให้มีการทบทวนและปรับปรุงแนวทางการปฏิบัติตามความเหมาะสม หรืออย่างน้อยปีละหนึ่งครั้ง หรือตามการเปลี่ยนแปลงของปัจจัยต่างๆที่มีนัยสำคัญ

๘.๔ ให้ฝ่ายอำนวยการด่านตรวจคนเข้าเมืองท่าอากาศยานหาดใหญ่ จัดทำข้อมูลสถิติการรับของขวัญหรือประโยชน์อื่นใด พร้อมทั้งปัญหา อุปสรรค แนวทางการแก้ไข และรายงานให้สารวัตรด่านตรวจคนเข้าเมืองท่าอากาศยานหาดใหญ่ทราบทุกไตรมาส

**๙.ช่องทางการร้องเรียน/แจ้งเบาะแส**

๙.๑ศูนย์รับแจ้งเบาะแสการทุจริตและประพฤติมิชอบ ด่านตรวจคนเข้าเมืองท่าอากาศยานหาดใหญ่ ๑๑๓ หมู่ที่ ๑ ตำบลทุ่งตำเสา อำเภอหาดใหญ่ จังหวัดสงขลา ๙๐๑๑๐

๙.๒ ทางไปรษณีย์ โดยทำหนังสือร้องเรียนถึง สารวัตรด่านตรวจคนเข้าเมืองท่าอากาศยานหาดใหญ่ ด่านตรวจคนเข้าเมืองท่าอากาศยานหาดใหญ่ ๑๑๓ หมู่ที่ ๑ ตำบลทุ่งตำเสา อำเภอหาดใหญ่ จังหวัดสงขลา ๙๐๑๑๐

๙.๓ ทางหมายเลขโทรศัพท์ ๐๗๔ ๒๕๑๖๗๘ หรือ ๐๗๔ ๒๕๑๕๖๕

๙.๔ ทาง e-mail : [hatyaiimm@hotmail.com](mailto:hatyaiimm@hotmail.com)

๙.๕ ทางเว็บไซต์ด่านตรวจคนเข้าเมืองท่าอากาศยานหาดใหญ่ [www.hatyaiimmigration.go.th](http://www.hatyaiimmigration.go.th)

๙.๖ ทาง FACEBOOK : ด่านตรวจคนเข้าเมือง ทอ.หาดใหญ่ หรือ เพจ ด่านตรวจคนเข้าเมือง ท่าอากาศยานหาดใหญ่

**๑๐.มาตรการคุ้มครองผู้ร้องเรียน/แจ้งเบาะแส การรักษาความลับ**

**๑๐.๑ มาตรการคุ้มครองผู้ร้องและพยาน**

๑๐.๑.๑ การพิจารณาข้อร้องเรียน ให้กำหนดชั้นความลับและคุ้มครองผู้เกี่ยวข้องตามระเบียบว่าด้วยการรักษาความลับของทางราชการ พ.ศ.๒๕๔๔ และการส่งเรื่องให้หน่วยงานพิจารณานั้น ผู้ให้ข้อมูล และผู้ร้องอาจได้รับความเดือดร้อน เช่น ข้อร้องเรียนกล่าวโทษข้าราชการในเบื้องต้น ให้ถือว่า เป็นความลับทางราชการ หากเป็นบัตรสนเท่ห์ ให้พิจารณาเฉพาะรายที่ระบุหลักฐาน กรณีแวดล้อมปรากฏชัดแจ้ง ตลอดจนชี้พยานบุคคลแน่นอนเท่านั้น

การแจ้งเบาะแสผู้มีอิทธิพล ต้องปกปิดชื่อ และที่อยู่ของผู้ร้อง หากไม่ปกปิดชื่อและที่อยู่ของผู้ร้อง จะต้องแจ้งให้หน่วยงานที่เกี่ยวข้องทราบและให้ความคุ้มครองแก่ผู้ร้อง ดังนี้ “ให้ผู้บังคับบัญชาใช้ดุลยพินิจสั่งการตามสมควร เพื่อคุ้มครองผู้ร้อง พยาน และบุคคลที่ให้ข้อมูล ในการสืบสวนสอบสวน อย่าให้ต้องรับภัยหรือความไม่เป็นธรรม ที่อาจเกิดมาจากการร้องเรียน การเป็นพยานหรือการให้ข้อมูลนั้น” กรณี มีการระบุชื่อ

ผู้ถูกกล่าวหา จะต้องคุ้มครองทั้งฝ่ายผู้ร้องและผู้ถูกร้อง เนื่องจากเรื่องยังไม่ได้ผ่านกระบวนการตรวจสอบข้อเท็จจริงและอาจเป็นการกลั่นแกล้ง กล่าวหาให้ได้รับความเดือดร้อนและเสียหายได้ และกรณีผู้ร้องเรียนระบุในคำร้องขอ ให้ปกปิดหรือไม่ประสงค์ให้เปิดเผยชื่อผู้ร้องเรียน หน่วยงานต้องไม่เปิดเผยชื่อผู้ร้องให้หน่วยงานผู้ถูกร้องทราบ เนื่องจากผู้ร้องอาจจะได้รับความเดือดร้อนตามเหตุแห่งการร้องเรียนนั้นๆ

๑๐.๑.๒ เมื่อมีการร้องเรียน ผู้ร้องและพยานจะไม่ถูกดำเนินการใดๆ ที่กระทบต่อหน้าที่การงาน หรือการดำรงชีวิต อาจจำเป็นต้องมีการดำเนินการใดๆ เช่น การแยกสถานที่ทำงาน เพื่อป้องกันไม่ให้ผู้ร้อง พยาน และผู้ถูกกล่าวหาพบปะกัน เป็นต้น ต้องได้รับความยินยอมจากผู้ร้องและพยาน

๑๐.๑.๓ ข้อร้องขอของผู้เสียหาย ผู้ร้อง หรือพยาน เช่น การขอย้ายสถานที่ทำงาน หรือวิธีการในการป้องกันหรือแก้ไขปัญหา ควรได้รับการพิจารณาจากบุคคลหรือหน่วยงานที่รับผิดชอบตามความเหมาะสม

๑๐.๑.๔ ให้ความคุ้มครองผู้ร้องเรียนไม่ให้ถูกกลั่นแกล้ง

**๑๐.๒ มาตรการคุ้มครองผู้ถูกกล่าวหา**

๑๐.๒.๑ ในระหว่างการพิจารณาข้อร้องเรียนยังไม่ถือว่าผู้ถูกกล่าวหามีความผิด ต้องให้ความเป็นธรรมและให้ได้รับการปฏิบัติเช่นเดียวกับบุคคลอื่น

๑๐.๒.๒ ให้โอกาสผู้ถูกกล่าวหาในการชี้แจงข้อกล่าวหาอย่างเต็มที่ รวมทั้งสิทธิในการแสดงเอกสาร/พยานหลักฐาน



**กิจกรรมต่อต้านการทุจริตและรับสินบนตามนโยบายการต่อต้านการรับสินบน (Anti-Bribery Policy)**

**(หมายเหตุ อันนี้ Link หน้าแรกเวบไซต์ ไปข้อ O18)**